আর্জেন্টিনার মতো দল নিজেরা যোগাযোগ করে ঢাকায় আসতে চায়! বাফুফে সভাপতির সম্মতি না দেয়ার কোনো কারণ নেই। একটা ম্যাচ ফুটবল বিশ্বে পাল্টে দিয়েছে বাংলাদেশের পরিচিতি। অথচ ২০১১ সালের ৬ সেপ্টেম্বর বঙ্গবন্ধু জাতীয় স্টেডিয়ামে আর্জেন্টিনা-নাইজেরিয়ার ফিফা ম্যাচটা না হলে এমনটা হতো না, নিশ্চিত। দুই বছর আগে বঙ্গবন্ধু জাতীয় স্টেডিয়ামে সে ম্যাচের সফল আয়োজনেই আর্জেন্টিনার আগ্রহ। যোগাযোগ করেছে তারা থাইল্যান্ডের মাধ্যমে। মাকুদিকে তারা অনুরোধ করেছে বাফুফে সভাপতির সঙ্গে কথা বলার জন্য। তবে মেসিদের ব্যাংকক সফরটা কবে তাৎক্ষণিকভাবে সেটা জানা হয়নি সালাউদ্দিনের।